wickkiey/tamil-wikipedia-chunked huggingface dataset:
# தூய தமிழ்ப் பற்றாளர் விருது

## தூயதமிழ்ப் பற்றாளர் விருதாளர்கள்

### 2022 மற்றும் 2023 ஆம் ஆண்டுகளுக்கான விருதாளர்கள் பட்டியல்

2022 ஆம் ஆண்டு மற்றும் 2023 ஆம் ஆண்டு, விருது பெற்றவர்களின் பட்டியல்  
| வ.எண் | மாவட்டம் | 2022 ஆம் ஆண்டு
விருதாளர் பெயர் | 2023 ஆம் ஆண்டு
விருதாளர் பெயர் |  |
| --- | --- | --- | --- | --- |
| 1 | அரியலூர் | த. தினேசு | ப. பவித்ரா |  |
| 2 | செங்கல்பட்டு | வா. பரணிப்பாவலன் | நந்திவரம் பா. சம்பத்குமார் |  |
| 3 | சென்னை | மெய்ஞானி பிரபாகரபாபு | பி. தமிழழகன் |  |
| 4 | கடலூர் | ச. கருத்தாளன் (எ) காளிதாசன் | ----- |  |
| 5 | தருமபுரி | கோ. வெங்கடாசலம் (எ) பாவலர் கோ. மலர்வண்ணன் | நா. நாகராஜ் |  |
| 6 | திண்டுக்கல் | மோ. நாக அர்ஜூன் | செ. மோகனபூபதி |  |
| 7 | ஈரோடு | பெ. தனலட்சுமி | சிவசங்கரன் |  |
| 8 | கள்ளக்குறிச்சி | ச. வாசுதேவன் (எ) நடுநாட்டுத்தமிழன் | ----- |  |
| 9 | காஞ்சிபுரம் | விண்மீன் (எ) சி. ஏமலதா | ----- |  |
| 10 | கன்னியாகுமரி | தி. பாலசுப்பிரமணியன் | ----- |  |
| 11 | கரூர் | ----- | ந. ஸ்டாலின் |  |
| 12 | கோயம்புத்தூர் | வே. குழந்தைசாமி | ----- |  |
| 13 | கிருட்டிணகிரி | மு.சந்தோசுகுமார் | ----- |  |
| 14 | மதுரை | சித்தார்த்பாண்டியன் (எ) பெ. தங்கபாண்டி | ச. ஜாஹீர் உசேன் |  |
| 15 | மயிலாடுதுறை | ----- | ----- |  |
| 16 | நாகப்பட்டினம் | இர. அகிலா | ----- |  |
| 17 | பெரம்பலூர் | அ.செந்தில்குமார் (எ) தமிழ்க்குமரன் | ----- |  |
| 18 | புதுக்கோட்டை | மெ. சிவநந்தினி | ----- |  |
| 19 | இராமநாதபுரம் | சு. சோலைராசா | ----- |  |
| 20 | இராணிப்பேட்டை | அ. மீனா | ம. அ. சையத் அசன் (எ) பாரிதாசன் |  |
| 21 | சேலம் | முனைவர் தமிழ்ப்பரிதி மாரி | ----- |  |
| 22 | சிவகங்கை | கோ. ஆனந்தா | கு. சுமித்ரா |  |
| 23 | தஞ்சாவூர் | பா. கோவிந்தராசன் | ச. பெத்தையா |  |
| 24 | தேனி | மு. சுப்பிரமணி | ப. பாண்டியராசன் |  |
| 25 | தென்காசி | இ. செல்வகவிதா | ----- |  |
| 26 | திருப்பத்தூர் | ச. சரவணன் | சா. செல்வகுமார் |  |
| 27 | திருப்பூர் | பு. கீர்த்தனா | முத்து. சுப்பிரமணியன் |  |
| 28 | திருவள்ளூர் | முனைவர் சி. இராமச்சந்திரன் | ப. இராசசேகர் |  |
| 29 | திருவண்ணாமலை | கீர்த்தனா | அ. அபிபெல்வியா |  |
| 30 | திருவாரூர் | தி. தினேஷ்பாபு | ----- |  |
| 31 | திருநெல்வேலி | வ. செல்வமாரிமுத்து | ----- |  |
| 32 | திருச்சிராப்பள்ளி | நா. வை. சிவம் (எ) து. வை. சிவராமலிங்கம் | தே. தன்ராஜ் |  |
| 33 | தூத்துக்குடி | செ. அந்தோணி ராகுல் கோல்டன் | த. இராம்குமார் |  |
| 34 | நாமக்கல் | இர.கண்ணன் | ----- |  |
| 35 | நீலகிரி | ----- | ----- |  |
| 36 | வேலூர் | ம. ச. சந்தீப் | முனைவர் பா. சம்பத்குமார் |  |
| 37 | விழுப்புரம் | பெ. கலியன் | ஐ. தமிழன் |  |
| 38 | விருதுநகர் | பி. நிலா | க. சதீஸ்குமார் | } |  
**குறிப்புகள்:**  
- 2022 ஆம் ஆண்டுக்கு கரூர், மயிலாடுதுறை, நீலகிரி மாவட்டங்களிலிருந்து விருதுக்குத் தகுதியுடையவர்களாக எவரும் தேர்வு செய்யப்படவில்லை.
- 2022 ஆம் ஆண்டில் இவ்விருது பெற்றவர்களில் தமிழ்ப்பரிதி மாரி (சேலம்) மற்றும் மு. சுப்பிரமணி (தேனி) ஆகியோர் விக்கிப்பீடியா பயனர்கள் என்பது குறிப்பிடத்தக்கது.
- 2023 ஆம் ஆண்டில் 21 மாவட்டங்கள் தவிர, 17 மாவட்டங்களிலிருந்து விருதுக்குத் தகுதியுடையவர்களாக எவரும் தேர்வு செய்யப்படவில்லை.
# தூய தமிழ்ப் பற்றாளர் விருது

## தூயதமிழ்ப் பற்றாளர் விருதாளர்கள்

### 2024 ஆம் ஆண்டுக்கான விருதாளர்கள் பட்டியல்

2024 ஆம் ஆண்டு விருது பெற்றவர்களின் பட்டியல் ,  
| வ.எண் | மாவட்டம் | 2024 ஆம் ஆண்டு
விருதாளர் பெயர் |  |
| --- | --- | --- | --- |
| 1 | அரியலூர் | முனைவர் து. சேகர் |  |
| 2 | இராணிப்பேட்டை | ஜோ. கேத்தரின் மெட்டில்டா |  |
| 3 | இராமநாதபுரம் | நல்லாசிரியர் தே. தமயந்தி |  |
| 4 | ஈரோடு | முனைவர் வ. சு. யசோதா |  |
| 5 | கடலூர் | உ. ஜெகஜீவன்ராம் |  |
| 6 | கரூர் | மு. மகேஸ்வரன் |  |
| 7 | கள்ளக்குறிச்சி | ச. ஐஸ்வர்யா |  |
| 8 | கன்னியாகுமரி | வினோராஜ். லா (எ) தமிழ்வினோ |  |
| 9 | காஞ்சிபுரம் | சி. கதிர்பாரதி |  |
| 10 | கிருஷ்ணகிரி | முனைவர் நா. பழனிவேலு |  |
| 11 | கோயம்புத்தூர் | மு.பெ. இராமலிங்கம் |  |
| 12 | சிவகங்கை | சேதுபதிராஜா. தெ |  |
| 13 | செங்கல்பட்டு | ஞான ஷைலா மேரி |  |
| 14 | சென்னை | த. சுப்பிரமணி |  |
| 15 | சேலம் | அ. கோவிந்தன் |  |
| 16 | தஞ்சாவூர் | தீ. ஹரிதாஸ் (எ) கோட்டை அம்பிதாசன் |  |
| 17 | தருமபுரி | முனைவர் தா. பேகம் |  |
| 18 | திண்டுக்கல் | அ. ஷாஜஹான் |  |
| 19 | திருச்சிராப்பள்ளி | சா. ச. பிருந்தா |  |
| 20 | திருநெல்வேலி | த. ஜெயபாலன் |  |
| 21 | திருப்பத்தூர் | முனைவர் மு. முஜிபுர்ரகுமான் |  |
| 22 | திருப்பூர் | கொழுமம் ஆதி (எ) கொழுமம் ஆ. திருமுருகன் |  |
| 23 | திருவண்ணாமலை | வெ. ஆனந்தி |  |
| 24 | திருவள்ளூர் | அ. கோ. பாஸ்கரன் |  |
| 25 | திருவாரூர் | த. வீரச்செல்வி |  |
| 26 | தூத்துக்குடி | ந. வனசெல்வி அரவிந்தன் |  |
| 27 | தென்காசி | க. சுபத்ரா |  |
| 28 | தேனி | வீ. அதிவீரபாண்டியன் |  |
| 29 | நாகப்பட்டினம் | அ. அமுதசுரபி |  |
| 30 | நாமக்கல் | வினோ (எ) வினோத் சுந்தரராசு |  |
| 31 | நீலகிரி | அருள் பெனடிக்ட். அ |  |
| 32 | புதுக்கோட்டை | மு. இராஜதுரை |  |
| 33 | பெரம்பலூர் | முனைவர் த. பாலகிருட்டிணன் |  |
| 34 | மதுரை | ச.வே. மருது பகவதி |  |
| 35 | மயிலாடுதுறை | நா. சத்தியப்பிரியன் |  |
| 36 | விருதுநகர் | மு. தவசிமுத்து |  |
| 37 | விழுப்புரம் | இரா. ஆசைத்தம்பி |  |
| 38 | வேலூர் | சி. கலைவாணி | } |
# நற்றமிழ்ப் பாவலர் விருது

**நற்றமிழ்ப் பாவலர் விருது** என்பது தமிழ்நாடு அரசு ஆண்டுதோறும் வழங்கும் ஒரு விருது ஆகும். இவ்விருது தமிழக அரசின் தமிழ் வளர்ச்சித் துறையின் கீழாகச் செயல்பட்டு வரும் செந்தமிழ் சொற்பிறப்பியல் அகரமுதலித் திட்ட இயக்கத்தின் வழியாக மரபுக்கவிதை, அல்லது புதுக்கவிதைப் படைப்புகளில் பிற மொழிக் கலப்பில்லாத தூய தமிழ்ச் சொற்களையும், புதிய தமிழ்க் கலைச்சொற்களையும் பயன்படுத்தும், இரு கவிஞர்களை ஊக்குவிக்கும் வகையில், ஒவ்வொரு ஆண்டும் தமிழ் அகராதியியல் நாள் விழாவில் வழங்கப்படுகிறது. இந்த விருதுக்கான பாராட்டுச் சான்றிதழுடன், பரிசுத்தொகையாக ரூபாய் 50,000/- வழங்கத் தமிழ்நாடு அரசாணை 2020 திசம்பர் 31 ஆம் நாள் வெளியிட்டது.
# நற்றமிழ்ப் பாவலர் விருது

## நற்றமிழ்ப் பாவலர் விருதாளர்கள்

2020 ஆம் ஆண்டு , 2021 ஆம் ஆண்டு, மற்றும் 2022 ஆம் ஆண்டு மற்றும் 2023 ஆம் ஆண்டிற்கான விருது பெற்றவர்கள் பட்டியல்  
| ஆண்டு | மரபுக்கவிதை
விருதாளர் | ஆய்வுக்குரிய நூல் | புதுக்கவிதை
விருதாளர் | ஆய்வுக்குரிய நூல் |  |
| --- | --- | --- | --- | --- | --- |
| 2020 | மறத்தமிழ்வேந்தன் | இளந்தமிழாற்றுப்படை | சந்திரா மனோகரன் | அசையும் இருள் |  |
| 2021 | கருவூர் கன்னல் | ----- | முனைவர் பெ. தமிழ்ச்செல்வி குணசேகரன் | ----- |  |
| 2022 | ப. எழில்வாணன் | ----- | ம. சுடர்த்தமிழ்ச்சோழன் | ----- |  |
| 2023 | அரிமாப் பாமகன் | ----- | கௌதமன் நீல்ராசு | ----- | } |
# சினௌலி தொல்லியல் களம்

**சினௌலி தொல்லியல் களம்** (**Sinauli**) (தேவநாகரி: <small>सिनौली</small>) இந்தியாவின் உத்தரப் பிரதேசத்தின் மேற்கில் அமைந்த பாக்பாத் மாவட்டத்தில் பரௌத் அருகே அமைந்துள்ள தொல்லியல் களம் ஆகும்.இத்தொல்லியல் களத்தில் வெண்கலக் காலத்திய திட-வட்டு சக்கர "இரதங்களுக்கு" புகழ் பெற்றது. ஆனால் இதன் இரதம் எனும் தேர் சக்கரங்களுக்கு ஆரங்கள் இல்லை.உள்ளூர் புராணக் கதைகளின் படி, குருச்சேத்திரப் போரைத் தவிர்க்க, பாண்டவர் சார்பில், கிருஷ்ணர் துரியோதனிடம் கேட்ட ஐந்து கிராமங்களில் சினௌலியும் ஒன்றாகும்.சினௌலில் தொல்லியல் களம் சிந்துவெளி நாகரிகத்தின் பிந்தைய அரப்பா காலத்தைச் (கிமு 1800 – கிமு 1300) சேர்ந்ததாகும்.  
2005-06-ஆம் ஆண்டுகளில் மற்றும் 2018-ஆம் ஆண்டில் இந்தியத் தொல்லியல் ஆய்வகம் சினௌலியில் அகழ்வாய்வுப் பணி தொடங்கியது. அகழாய்வில் இவ்விடத்தில் பண்டைய அரச குடும்பத்தினரின் இடுகாடு கண்டுபிடிக்கப்பட்டது. இதன் தொல்லியல் அறிக்கையில் சினௌலி தொல்லியல் களம், பிந்தைய கால அரப்பா பண்பாட்டின் நீட்சியாக கருதப்பட்டது.  
சினௌலி அரச குடும்பத்தினரின் 125 கல்லறை மரச் சவப்பெட்டிகள், மர வண்டிகள் (தேர்கள்), செப்பு வாட்கள் மற்றும் தலைக்கவசங்கள் கண்டுபிடிக்கப்பட்டது. மர வண்டி போன்ற தேர்களின் தட்டு போன்ற சக்கரங்கள் செப்புத் தகட்டால் மூடப்பட்டிருந்தது. ஆனால் சக்கரங்களுக்கு ஆரங்கள் இல்லை. ஆனால் அஸ்கோ பார்ப்போலா இந்த தேர்களை காளைகள் இழுக்கும் மர வண்டி என்று கூறுகிறார். சில தொல்லியல் அறிஞர்கள் தேருடன் சேர்த்து கண்டுபிடிக்கப்பட்ட சவுக்கை குறிப்பாக ஒரு குதிரையில் பயன்படுத்தப்பட்ட வகையே, ஆனால் ஒரு காளைக்கானது அல்ல என வலியுறுத்துகிறார்கள்.  
டிசம்பர், 2018--இல் சினௌலியில் புதிதாக அகழாய்வுப் பணி மேற்கொள்ள இந்தியத் தொல்லியல் ஆய்வகம் அனுமதி வழங்கியது. தொழில் முறை அல்லாத தொல்லியலில் ஆர்வமுள்ளவர்கள் தற்போது சினௌலியில் அகழாய்வு செய்கின்றனர்.
# சினௌலி தொல்லியல் களம்

## இதனையும் காண்க

- சிந்துவெளி நாகரிகத்தின் தொல்லியல் களங்கள்
# தூய தமிழ் ஊடக விருது

**தூய தமிழ் ஊடக விருது** தமிழ்நாடு அரசின் தமிழ் வளர்ச்சித் துறையின் கீழாகச் செயல்பட்டு வரும் செந்தமிழ் சொற்பிறப்பியல் அகரமுதலித் திட்ட இயக்ககத்தின் வழியாகத் தூய தமிழைப் பயன்படுத்தும் காட்சி மற்றும் அச்சு ஊடகங்களை ஊக்குவிக்கும் வகையில் ஒவ்வொரு ஆண்டும் தமிழ் அகராதியியல் நாள் விழாவில் வழங்கப்படுகிறது. காட்சி ஊடகம் ஒன்றிற்கும், அச்சு ஊடகம் ஒன்றுக்குமென்று வழங்கப்படும் இந்த விருதுக்கான பாராட்டுச் சான்றிதழுடன், பரிசுத்தொகையாக ரூபாய் 50,000/- வழங்கத் தமிழ்நாடு அரசாணை வெளியிடப்பட்டிருக்கிறது.
# தூய தமிழ் ஊடக விருது

## தூயதமிழ் ஊடக விருது பெற்றோர்

| ஆண்டு | அச்சு ஊடகம் | காட்சி ஊடகம் |  |
| --- | --- | --- | --- |
| 2020 | வெல்லும் தூயதமிழ் (மாத இதழ்) | மக்கள் தொலைக்காட்சி |  |
| 2022 | தென்மொழி (திங்களிதழ்),
மா.பூங்குன்றன் | ----- | } |
# சாக்சி ரங்காராவ்

**சாக்சி ரங்க ராவ்** (Sakshi Ranga Rao) (15 செப்டம்பர் 1942&nbsp;- 27 சூன் 2005) மேடை நாடகங்களிலும், தென்னிந்தியத் திரைப்படங்களிலும் ஒரு குணசித்திர நடிகராக இருந்தார்.
# சாக்சி ரங்காராவ்

## சொந்த வாழ்க்கை

ஆந்திரப் பிரதேச மாநிலத்தின் கிருஷ்ணா மாவட்டத்தில் அமைந்த குடிவாடா அருகே உள்ள கோந்திபாரு கிராமத்தைச் சேர்ந்த இரங்கவச்சுலா இரங்க ராவாக இலட்சுமி நாராயணன், இரங்கநாயக்கம்மாவுக்கு பிறந்தார். விசாகப்பட்டினத்தின் ஆந்திர பல்கலைக்கழகத்தில் தட்டச்சாளராக தனது வாழ்க்கையைத் தொடங்கினார். நாடகக் கலைகளில் ஆர்வம் காட்டிய இவர், மேடையில் சோகம் அல்லது பரிதாபத்தை ஏற்படுத்தும் பாத்திரத்தை ஏற்று நடித்தார். பாபு இயக்கிய 1967ஆம் ஆண்டில் வெளியான *சாக்சி* என்ற படத்துடன் தனது திரைப்பட வாழ்க்கையைத் தொடங்கினார். பின்னர், எஸ்.வி.ரங்க ராவிலிருந்து தன்னை வேறுபடுத்திக் கொள்வதற்காக சாக்சி இரங்க ராவ் என்று அறியப்பட்டார். சுமார் நான்கு தசாப்தங்களாக சுமார் 450 படங்களில் நடித்தார். அவற்றில் பெரும்பாலோர் நகைச்சுவை வேடங்களாகும்.  
கே. விஸ்வநாத், பாபு, வம்சி ஆகியோர் இயக்கிய பெரும்பாலான தெலுங்குப் படங்களில் நடித்த பெருமை இவருக்கு இருந்தது. *சிறிவெண்ணிலா*, *ஸ்வர்ண கமலம்*, *ஏப்ரல் 1 விடுதலா*, *ஜோக்கர்* ,ஸ்வர்காபிசேகம் போன்ற வெற்றிகரமான படங்களில் நடித்துள்ளார். .
# சாக்சி ரங்காராவ்

## இறப்பு

சிறுநீரகச் செயலிழப்பு காரணமாக 2005ஆம் ஆண்டில் தனது 63 வயதில் நீண்டகால நோய்க்குப் பிறகு சென்னையில் காலமானார். தொலைக்காட்சி நடிகர் சாக்சி சிவா இவரது இளைய மகனவார்.
# ரெண்டு பொண்டாட்டி காவல்காரன்

**ரெண்டு பொண்டாட்டி காவல்காரன்** (Rendu Pondatti Kaavalkaaran) 1992 ஆம் ஆண்டு இரேலங்கி நரசிம்மராவ் இயக்கி தமிழ் மொழியில் வெளிவந்த நகைச்சுவைத் திரைப்படமாகும் . இப்படத்தில் ஆனந்த் பாபு இரட்டை வேடத்திலும், ரோகிணி, வைதேகி, தேவிப்ரியா ஆகியோர் முக்கிய வேடங்களில் நடித்துள்ளனர். பி. பலராமன் தயாரித்த இப்படத்திற்கு, இராஜ்–கோட்டி இசையமைத்திருந்தினர். இப்படம் 1992 பிப்ரவரி 7 அன்று வெளியிடப்பட்டது. இந்த படம் இயக்குனரின் சொந்த தெலுங்குப் படமான *இத்தரு பெல்லால முத்துலா போலீஸ்* என்பதன் மறு ஆக்கமாகும்.
# ரெண்டு பொண்டாட்டி காவல்காரன்

## நடிகர்கள்

- கிருஷ்ணனாகவும், ஆனந்தாகவும் என இரட்டை வேடத்தில் ஆனந்த் பாபு,
- இருக்மிணியாக ரோகினி
- சத்தியபாமாவாக வைதேகி
- இலலிதாவாக தேவிப்ரியா
- முத்துசாமியாக சனகராஜ்
- செந்தில்
- மங்களமாக ஒய் விஜயா
- சிறீலட்சுமி
- லூசு மோகன்
- ஓமக்குச்சி நரசிம்மன்
- டைப்பிஸ்டு கோபு
# ரெண்டு பொண்டாட்டி காவல்காரன்

## ஒலிப்பதிவு

வைரமுத்து எழுதிய படத்தின் பாடல்ளுக்குஇசையமைப்பாளர்கள் ராஜ்-கோட்டி இசையமைத்துருந்தனர்.தார். 1992 இல் வெளியிடப்பட்ட இந்த ஒலிப்பதிவில், 4 தடங்கள் உள்ளன.
# திருப்பூர் (திரைப்படம்)

**திருப்பூர்** (*Tiruppur*) என்பது 2010ஆம் ஆண்டு வெளியான இந்திய தமிழ் காதல் அதிரடி திரைப்படம் ஆகும். எம். சி. துரைசாமி இயக்கிய இப்படத்தில் பிரபா, உதய், புதுமுகம் உன்னி மாயா ஆகியோர் முக்கிய வேடங்களில் நடித்துள்ளனர். சர்வமதி, பத்மகுமார், தண்டபாணி, மகாநதி சங்கர், திருப்பூர் செல்வராஜ் ஆகியோர் துணை வேடங்களில் நடித்துள்ளனர். ஆர். தர்மராஜ் தயாரித்த இப்படம் சி. டி. சாஹு இசை அமைத்துள்ளார். படமாது 10 செப்டம்பர் 2010 அன்று வெளியிடப்பட்டது.
# திருப்பூர் (திரைப்படம்)

## கதை

சிறைத் தண்டனை அனுபவித்து, பழனிக்கு தொடருந்தில் திரும்பிக்கொண்டிருக்கும் கேசவனுடன் (உதாய்) படம் தொடங்குகிறது. அவன் தன் கடந்த காலத்தை நினைக்கிறான்.  
ஆதி (பிரபா), கேசவன், பெருமாள் (சர்வமதி) மற்றும் சீனு (பத்மகுமார்) ஆகியோர் பழனியில் வசிக்கும் நெருங்கிய நண்பர்கள். ஆதி தனது விதவை தாயுடன் வசித்து வந்தபடி ஒரு சிறிய பட்டறையில் பணிபுரிந்தான். கேசவன் செல்வந்த குடும்பத்தைச் சேர்ந்தவன். அவன் வேலையில்லாதவன். ஒரு நாள், கேசவன் மருத்துவமனையில் அபரஞ்சியை (உன்னி மாயா) வேலையைச் சரியாகச் செய்யவில்லை என்று திட்டினான். ஆனால் பின்னர், அவளை அவமதித்ததற்காக அவன் வருந்தி மன்னிப்பு கேட்க விரும்பினான். அதன்பிறகு, பழனியில் கல்வி பயணத்தில் இருந்த அபரஞ்சி ஒரு மருத்துவ மாணவி என்பதை அறிந்து கொண்டான். இறுதியில் அவர்கள் நட்பு கொள்கிறார்கள். பின்னர் அபரஞ்சி மற்றும் அவரது கல்லூரி தோழிகளை கேசவன் தனது வீட்டில் தங்க வைக்கிறான். கேசவன் அபரஞ்சியிடம் தனது காதலைச் சொல்ல பயந்தான். ஆனால் அபரஞ்சி கடைசியில் அதைப் பற்றி அறிந்தாள், அவள் தன் சொந்த ஊரான திருப்பூருக்குச் செல்வதற்கு முன்பு அவனுக்கு ஒரு காதல் கடிதம் கொடுத்தாள்.  
நான்கு நண்பர்களும் பொள்ளாச்சியில் அவர்களது நண்ரின் திருமணத்தில் கலந்துகொள்ள வருகின்றனர். கேசவன் விழாவுக்கு முன் அபரஞ்சியை சந்தித்திக்கிறான். ஒரு நகைக் கடையில், கேசவன் தனது காதலிக்காக தனது நண்பன் ஆதியுடன் வளையல்களை வாங்கினான். ஒரு காவல் ஆய்வாளர் ( மகாநதி சங்கர் ) தனது மனைவியின் வளையல்களைத் திருடியதாக சந்தேகிக்கிறார். அப்போது காவல் ஆய்வாளர் ஆதியை அடிக்கிறார். அபரஞ்சியின் தந்தை சுப்பிரமணி ( தண்டபாணி ) இதைப் பார்த்ததால் நிலைமை மோசமடைகிறது. திருமண விழாவில், கேசவன் அபரஞ்சிக்கு வளையல்களை பரிசளிக்கிறான். அதைப் பார்த்த சுப்பிரமணி அவனை அவமதித்து கேசவனை தனது சொந்த ஊரான திருப்பூருக்கு வருமாறு சவால் விடுக்கிறார்.  
கேசவன் அபரஞ்சியை திருப்பூரிலேயே திருமணம் செய்து கொள்வான் என்று ஆதி சுப்ரமணியிடம் சவால் விடுகிறான். ஆனால் தீர்த்தகிரி (திருப்பூர் செல்வராஜ்) தலையிட்டதால் அவர்களின் முதல் முயற்சி தோல்வியடைகிறது. பின்னர், சுப்ரமணி நான்கு இதுபற்றி நண்பர்களுக்கு விளக்கினான். குண்டர் தலைவன் தீர்த்தகிரி சுப்பிரமணியிடம் அவரது மகளை தனது தம்பிக்கு திருமணம் செய்து கொடுக்க வேண்டும் என்று கேட்கிறார். ஆனால் அதற்கு சுப்பிரமணி மறுத்துவிடுகிறார். கேசவன் அபரஞ்சியை திருமணம் செய்து தீர்த்தகிரியிடமிருந்து காப்பாற்ற வேண்டும் என்று சுப்பிரமணி விரும்புகிறார். அதன்பிறகு, நான்கு நண்பர்களையும், அபரஞ்சியையும் பழிவாங்கும் எண்ணம் கொண்ட காவல் ஆய்வாளர் கைது செய்து, அவர்களை தீர்த்தகிரியின் தொழிற்சாலைக்கு அழைத்துச் சென்றார். அந்த ஐந்து பேரும் தீர்த்தகிரியின் அடியாட்களிடமிருந்து தப்பிக்கின்றனர். தீர்த்தகிரியின் அடியாட்களைத் தோற்கடித்த நண்பர்கள் ஒன்று கூடி, தீர்த்தகிரியுடன் கடுமையாக சண்டை போடுகிறார்கள். தீர்த்தகிரி கேசவனை கொல்ல முயன்றபோது, ஆதி தன் உயிரைக் கொடுத்தவனைக் காக்கிறான். பின்னர் கேசவன் தீர்த்தகிரியைக் கொல்கிறான்.  
தற்போது கேசவன் பழனிக்கு வந்து தனது காதலி அபரஞ்சியையும் தனது இரண்டு நண்பர்களையும் சந்திக்கிறான்.
# திருப்பூர் (திரைப்படம்)

## நடிகர்கள்

- பிரபா ஆதியாக
- உதய் கேசவனாக
- உன்னி மாயா அபரஞ்சியாக
- சர்வமதி பெருமாளாக
- பத்மகுமார் சீனுவாக
- தண்டபாணி (நடிகர்) சுப்பிரமணியாக
- மகாநதி சங்கர் காவல் ஆய்வாளராக
- திருப்பூர் செல்வராஜ் தீர்த்தகிரியாக
- சிறீதர்
- இராஜகுரு
- எஸ். எம். சண்முகம்
- உசா எலிசபெத் அபரஞ்சியின் தாயாக
- ஜானகி
- அர்சனா அரிஷ் கவிதாவாக
- கோவை தேசிங்கு தீர்த்தகிரியின் அடியாளாக
- இராமமூர்த்தி
- நாக்அவுட் நந்தா
- சின்னராசு குருக்களாக
# திருப்பூர் (திரைப்படம்)

## தயாரிப்பு

எம். சி. துரைசாமி, ஃபிரெண்ட்ஸ் புரொடக்சன் என்ற பதாகையின் கீழ் தயாரிக்கபட்ட திருப்பூர் படத்தின் வழியாக இயக்குநராக அறிமுகமானார். கணபதி வந்தாச்சி (2006) படத்தில் அறிமுகமான உதய், பிறப்பு (2007), தோழி (2009) ஆகிய படங்களில் நடித்த பிரபா ஆகியோர் முக்கிய வேடங்களில் நடிக்க தேர்வு செய்யப்பட்டனர். கதாநாயகியாக நடிக்க கேரளத்தைச் சேர்ந்த உன்னி மாயா தேர்வு செய்யப்பட்டார். இப்படமானது முக்கியமாக திருப்பூரில் படமாக்கப்பட்டது. மேலும் இரண்டு பாடல்கள் அந்தமான் தீவுகளில் படமாக்கபட்டன.
# திருப்பூர் (திரைப்படம்)

## இசை

படத்திற்கான இசையை திரைப்பட இசையமைப்பாளர் சி. டி. ஷாஜு அமைத்தார். படத்தின் இசைப்பதிவில் பழனி பாரதி, எம். சி துரைசாமி எழுதிய பாடல் வரிகளுடன்கூடிய ஐந்து பாடல்கள் உள்ளன.
# வெண்ணிலா கிசோர்

## தொழில்

அமெரிக்காவில் தங்கியிருந்த காலத்தில், இவர், தேவா கட்டாவின் இயக்கத்தில் *வெண்ணிலா* (2005) படத்தில் பணிபுரியும் வாய்ப்பைப் பெற்றார். *துக்குடு* படத்தில் "சாஸ்திரி" என்ற பாத்திரத்திற்காக பாராட்டைப் பெற்றார். இவரது நடிப்பில் வெளியான படங்களில் *பிந்தாஸ்*, ஜமீன், *தாருவ்*, *சீம தப்பக்காய்*, பாட்ஷா, *தூசுகெல்தா*, *பண்டக சேசுகோ*, *ஆகாடு*, த/பெ சத்தியமூர்த்தி, சீமந்துடு, *பலே பலே மொகவாடுவோய்*, *எக்கடிகி போத்தாவு சின்னவாடா* ஆகியவையும் அடங்கும். இவர், *வெண்ணிலா 1½*, *யாபா* என்ற இரண்டு தெலுங்குப் படங்களையும் இயக்கியுள்ளார். ஒரு இயக்குநராக தோல்வியை கண்ட பின்னர், இவர் மீண்டும் நடிப்புக்கு வந்துள்ளார்.
# 1,2-தயசோல்

**1,2-தயசோல்** *(1,2-thiazole)* C<sub>3</sub>H<sub>3</sub>N<sub>S</sub> என்ற மூலக்கூற்று வாய்ப்பாட்டால் அடையாளப்படுத்தப்படும் ஒரு கரிம வேதியியல் சேர்மமாகும். ஐசோதயசோல் என்ற பெயராலும் இது அழைக்கப்படுகிறது. இச்சேர்மத்தின் கட்டமைப்பில் மூன்று கார்பன் அணுக்கள், ஒரு நைட்ரசன், ஒரு கந்தகம் என ஐந்து உறுப்புகள் கொண்ட அரோமாட்டிக் வளையம் உள்ளது. அசோல்கள் என்ற பல்லினவகைச் சேர்ம வகைப்பாட்டில் 1,2-தயசோல் இடம்பெறுகிறது. ஒத்த மூலக்கூற்று வாய்ப்பாட்டைக் கொண்ட சமபகுதி அசோல்களிலிருந்து மாறுபட்டு பல்லின அணுக்கள் இங்கு அடுத்தடுத்து இடம்பெற்றுள்ளன.  
ஐசோதயசோலின் வளைய அமைப்பானது மருந்துகளான சிப்ராசிடோன் மற்றும் பெரோசுபிரோன் போன்ற பெரிய சேர்மங்களின் உயிரியல் செயல்பாடுகளுடன் இணைக்கப்பட்டுள்ளது.
# பிரிடின்-4-கார்பாக்சமைடு

**பிரிடின்-4-கார்பாக்சமைடு** (*Pyridine-4-carboxamide*) C<sub>6</sub>H<sub>6</sub>N<sub>2</sub>O என்ற மூலக்கூற்று வாய்ப்பாட்டால் அடையாளப்படுத்தப்படும் ஒரு கரிம வேதியியல் சேர்மமாகும். ஐசோநிக்கோட்டினமைடு என்ற பெயராலும் இது அழைக்கப்படுகிறது. நிக்கோட்டினமைடு சேர்மத்தின் சமபகுதியான இச்சேர்மத்தில் கார்பாக்சமைடு குழு 3-ஆம் நிலையில் இணைந்துள்ளது.  
ஒரு லிட்டருக்கு 191 கிராம் என்ற அளவில் ஐசோநிக்கோட்டினமைடு தண்ணீரில் கரைகிறது. எத்தனால், டைமெத்தில் சல்பாக்சைடு, மெத்தனால், குளோரோஃபார்ம், குளோரோஃபார்ம் மெத்தனால் கலவை லிட்டருக்கு 10 மி.கி என்ற அளவில் ஈராக்சேன் போன்ற கரைப்பான்களிலும் இது கரைகிறது. பாதுகாப்பான ஒரு வேதிப்பொருளான இச்சேர்மம் சடப்பொருள்கள் தயாரிப்பில் பயன்படுத்தப்படுகிறது.  
எந்த சேர்மத்தில் அமைடு நைட்ரசன் மற்றொரு அமைடு நைட்ரசனுடன் இணைக்கப்பட்டு பின்னர் இரட்டைப் பிணைப்பால் இணைக்கப்பட்டுள்ளதோ அச்சேர்மத்தை ஐசோநிக்கோட்டினாயில் ஐதரசோன்கள் என்பர்.
# ரிமோட்

**ரிமோட்** (*Remote*) என்பது 2004 ஆம் ஆண்டு வெளியான தமிழ் மொழி நாடகத் திரைப்படமாகும், இப்படமானது கார்வண்ணன் அவரது மரணத்திற்கு முன் கடைசியாக இயக்கிய திரைப்படம் ஆகும். இந்த படத்தில் நெப்போலியன் முக்கியக் கதாபாத்திரத்தில் நடித்தார். பல புதுமுகங்கள் துணை வேடங்களில் நடித்தனர். இப்படத்திற்கு பானபத்ரன் இசை அமைத்தார். படமானது 26 திசம்பர் 2004 அன்று வெளியிடப்பட்டது. 2004 இந்தியப் பெருங்கடல் நிலநடுக்கமும் ஆழிப்பேரலையின் தாக்கம் குறித்து இப்படத்தில் சுருக்கமாக குறிப்படப்படுள்ளது. இந்த படம் பின்னர் டைம் *லிமிட் 36 ஹவர்ஸ்* என இந்தியில் மொழிமாற்றம் செய்து வெளியிடப்பட்டது.
# ரிமோட்

## நடிகர்கள்

- நெப்போலியன்
- அனாமிகா
- காதல் சுகுமார்
- கதிர்
- கல்பனா சிறீ
- ரேணுகா
- வேந்தன்
- ஹாரிஸ்
- ஜெய்குமார்
- நஸ்ரின்
- ராஜ்குமார்
- ரேவலி குமார்
- போண்டா மணி
- அமிருன்னிஷா குணசேகரன்
# ரிமோட்

## இசை

திரைப்பட பின்னணி இசை மற்றும் பாடல் இசை ஆகியவற்றைஇசையமைப்பாளர் பானபத்ரன் அமைத்தார். 2004 இல் வெளியிடப்பட்ட இதன் இசைப்பதிவு நான்கு பாடல்கள் இருந்தன.
| 1 | "கஞ்சா கண்ணு" | 4:21 |  |
| --- | --- | --- | --- |
| 2 | "காதல் கொண்டேன்" | 4:55 |  |
| 3 | "சூட் போட்ட ஆளூ" | 4:08 |  |
| 4 | "ஓரட்டம்" | 4:01 | } |
# விலங்கியல் ஆய்விதழ்

***விலங்கியல் ஆய்விதழ்*** என்பது விலங்குகள் குறித்த ஆய்வினை வெளியிடும் அறிவியல் ஆய்விதழ் ஆகும். இது 1830ஆம் ஆண்டில் இலண்டன் விலங்கியல் சங்கத்தால் நிறுவப்பட்டது இந்த ஆய்விதழை விலே-பிளாக்வெல் வெளியிடுகிறது. இதில் ஆய்வு முடிவுகள் அடங்கிய ஆய்வுக் கட்டுரைகளைக் கொண்டுள்ளது. இவை பொதுவான விலங்கியல் ஆராய்ச்சியாளர்களை இலக்காகக் கொண்டுள்ளன. சில கட்டுரைகள் ஆசிரியரின் விருப்பத்தைப் பொறுத்துத் திறந்த அணுகல் வழியாகவும் கிடைக்கின்றன.  
பழமையான இந்த ஆய்விதழ் ஆரம்பத்தில், 1833 முதல், ***லண்டனின் விலங்கியல் சங்கத்தின் நடவைக்கைகள்*** என்று வெளியிடப்பட்டது . பின்னர் 1965 முதல் 1984 வரை, *விலங்கியல் ஆய்விதழ்: இலண்டன் விலங்கியல் சங்கத்தின் செயல்முறைகள்* என வெளியானது .
# விலங்கியல் (ஆய்விதழ்)

***விலங்கியல்*** (Zoology) என்பது 1886ஆம் ஆண்டில் துவங்கப்பட்ட விலங்கியல் ஆய்வுக்கட்டுரைகளை உள்ளடக்கிய சகமதிப்பாய்வு செய்யப்படும் அறிவியல் ஆய்வு இதழாகும். இது எல்செவியர் பதிப்பகத்தால் வெளியிடப்படுகிறது. இந்த ஆய்விதழின் தலைமை தொகுப்பாசிரியர் தாமஸ் ஜி.சி போச்சு (கீல் பல்கலைக்கழகம்) ஆவார்.  
பத்திரிக்கை மேற்கோள் அறிக்கைகளின்படி, இந்த ஆய்விதழின் 2020 ஆம் ஆண்டு தாக்கக் காரணி 1.681ஆக உள்ளது.
# கேம்

**கேம்** (*Game*) என்பது 2002 ஆம் ஆண்டு வெளியான இந்திய தமிழ் நாடகத் திரைப்படம் ஆகும். ஜான் அமிர்தராஜ் இயக்கிய இப்படத்தில் கார்த்திக் மற்றும் வினோத் குமார் ஆகியோர் முக்கிய வேடங்களில் நடித்தனர். சிறீமாசணி அம்மன் பிக்சர்ஸ் தயாரித்த இப்படத்திற்கு எஸ். பி. வெங்கடேஷ் இசை அமைத்துள்ளார். இப்படம் பல தாமதங்களுக்குப் பிறகு 2002 நவம்பர் 4 இல் எதிர்மறையான விமர்சனங்களுடன் வெளியிடப்பட்டது.
# கேம்

## நடிகர்கள்

- கார்த்திக் இராஜாவாக
- வினோத் குமார் ஜோசம் ஐ.பி.்எஸ்ஆக
- மனோஜ் கே. ஜெயன் லெனினாக
- இராதா ஜெயாவாக
- ஊர்வசி ஜானகியாக
- ராஜஸ்ரீ மலராக
- ஜான் அமிர்தராஜ் ஜி.கே.வாக
- ஆர். சுந்தர்ராஜன்
- மேஜர் சுந்தரராஜன்
- Pandu
- கசான் கான்
- விஜய் கிருஷ்ணராஜ்
- இராணி
- திவ்யா தத்தா
- மாணிக்கராஜ்
- குள்ளமணி
- வின்சண்ட் ராய்
- திடீர் கண்ணையா
- மகாநதி சங்கர்
- மானேஜர் சீமா
# கேம்

## தயாரிப்பு

ஜான் அமிர்தராஜ் 1990 களின் பிற்பகுதியில் கார்த்திக்குடன் *கூட்டாளி* என்ற படத்தைத்தில் இணைந்து பணியாற்றத் தொடங்கினார். அதில் திவ்யா தத்தாவும் நடித்திருந்தார். ஆனால் படத்தயாரிப்பில் ஏற்பட்ட தாமதங்களால், படத்தின் செலவினங்களில் விளைவை ஏற்படுத்தியது. தாமதங்களால் நடிகர்களும் பாதிக்கப்பட்டனர். படத்திற்காக, கார்த்திக் 100 மகிழுந்து விளக்குகள் கொண்ட ஒரு பாடல் காட்சியில் பங்கேற்றார், அனுராதா ஸ்ரீராம் பாடிய அப்பாடலுக்கு இராணி ஆடினார். படம் மெதுவாக தயாரிக்கபட்டு பின்னர் அதன் பெயர் *கேம் என்று* மாற்றப்பட்டது. பின்னர் 2002 இல் தாமதமாக வெளியானது.
# கேம்

## இசை

படத்திற்கு எஸ். பி. வெங்கடேஷ் இசையமைத்தார்.  
- "ஜிம்பா" - மனோ, சுவர்ணலதா
- "தக் தக்" - அனுராதா ஸ்ரீராம்
- "அச்சாச்சோ" - ஸ்வர்ணலதா
- "தோஸ்து" - சுரேஷ் பீட்டர்ஸ், கிருஷ்ணா சுந்தர்
- "குச்சிபுடி" - மனோ, சுஜாதா
- "பேசி பேசி" - அனுராதா ஸ்ரீராம், ஆதித்யன்
# பூவுக்குள் பூகம்பம்

**பூவுக்குள் பூகம்பம்** (*Poovukkul Boogambam*) என்பது 1988 ஆம் ஆண்டு வெளியான இந்தியத் தமிழ் அதிரடித் திரைப்படம் ஆகும். தியாகராஜன் எழுதி இயக்கி தயாரித்த இப்படத்தின் வழியாக அவர் இயக்குநராக அறிமுகமானார். இப்படத்தில் தியாகராஜன், பார்வதி ஆகியோர் முதன்மைப் பாத்திரங்களிலும், சரோஜாதேவி, சரண்ராஜ் ஆகியோர் துணை வேடங்களிலும் நடித்தர். படத்திற்கு சங்கீராஜன் இசையமைத்தார். இந்த படம் 13 ஏப்ரல் 1988 அன்று வெளியானது.
# பூவுக்குள் பூகம்பம்

## நடிகர்கள்

- தியாகராஜன்
- பார்வதி
- சரோஜாதேவி
- சரண்ராஜ்
- சனகராஜ்
# பூவுக்குள் பூகம்பம்

## தயாரிப்பு

தியாகராஜன் தயாரிது, இயக்குநராக அறிமுகமான இப்படத்தில். அவர் முக்கியக் கதாபாத்திரத்தில் தோன்றினார்.  
- தாலி செய்யட்டுமா - எஸ். பி. பாலசுப்பிரமணியம், கே. எஸ். சித்ரா
- அன்பே ஒரு ஆசை - எஸ். பி. பாலசுப்ரமண்யம்
- நாடு அதை - எஸ். பி. பாலசுப்ரமண்யம்
- ஒரு காலம் - கே. ஜே. யேசுதாஸ்
- நாலும் நாலும் - உமா ரமணன்
# பூவுக்குள் பூகம்பம்

## வெளியீடு

*பூவுக்குள் பூகம்பம்* 13 ஏப்ரல் 1988 அன்று வெளியிடப்பட்டது. ஏப்ரல் 15, 1988 தேதியிட்ட *தி இந்தியன் எக்ஸ்பிரஸின்* என். கிருஷ்ணசாமி, படத்தின் சிறப்புகளுக்கும், குறைபாடுகளுக்கும் தியாகராஜனே பொறுப்பு என எழுதினார். மேலும் திரைக்கதை குறித்து "மிகவும் தெளிவாக இல்லை" என்றும் குறிப்பிட்டார். படத்தின் இசை மற்றும் படப்பிடிப்பை விமர்சகர் பாராட்டினார்.
# பிரமோத் தாண்டன்

**பிரமோத் தாண்டன்** என்பார் இந்தியக் கல்வியாளர் மற்றும் வடகிழக்கு மலை பல்கலைக்கழகத்தின் (NEHU) முன்னாள் துணைவேந்தர் ஆவார்.
# பிரமோத் தாண்டன்

## ஆரம்பகால வாழ்க்கை மற்றும் கல்வி

தாண்டன் அக்டோபர் 6, 1950 அன்று இலக்னோவில் பிறந்தார். லக்னோ பல்கலைக்கழகத்தில் 1969இல் பி.எஸ்.சி பட்டமும், 1971இல் எம்.எஸ்.சி (தாவரவியல்) பட்டமும் பெற்றார். 1976ஆம் ஆண்டில் ஜோத்பூர் பல்கலைக்கழகத்தில் முனைவர் பட்டமும் பெற்றார். 1977ஆம் ஆண்டில், வடகிழக்கு மலை பல்கலைக்கழகத்தில் விரிவுரையாளராக சேர்ந்தார். பின்னர் துணைவேந்தர் பதவிக்கு உயர்ந்தார்.  
தாண்டனுக்கு இந்திய அரசு வெளிநாட்டில் படிப்பதற்கான தேசிய உதவித்தொகையினை வழங்கியது. இதன் மூலம் 1978–79 காலப்பகுதியில் அமெரிக்காவின் இர்வின் கலிபோர்னியா பல்கலைக்கழகத்தில் மூலக்கூறு உயிரியல் மற்றும் உயிர்வேதியியல் துறையில் முனைவர் பட்டத்திற்கு பிந்தைய ஆய்வினை மேற்கொண்டார். பசுங்கனிக டி. என். ஏ. வின் அமைப்பு மற்றும் வெளிப்பாட்டை ஆய்வு செய்தார். 1989 முதல் 1995 வரை, தேசிய வேளாண்-உயிரியல் வளங்கள் நிறுவனம் மற்றும் ஜப்பானில் உள்ள பல பல்கலைக்கழகங்கள் அவரை ஆராய்ச்சிப் பணிகளுக்காக அழைத்தன. இதன் மூலம் தாவர பாதுகாப்பில் உயிரி தொழில்நுட்பம் நீண்டகால ஒத்துழைப்புக்கு வழிவகுத்தது.
# பிரமோத் தாண்டன்

## தனிப்பட்ட வாழ்க்கை

தாண்டன் சில்லாங்கில் உள்ள வடகிழக்கு மலை பல்கலைக்கழகத்தின் ஒட்டுண்ணி நிபுணரும் பேராசிரியருமானவீணாவினை மணந்தார், ஷில்லாங். இவர்களுக்கு பிரதீக் என்ற மகன் உள்ளார்.
# பிரமோத் தாண்டன்

## தொழில்

தாண்டன் 2005 முதல் 2010 வரை வடகிழக்கு மலை பல்கலைக்கழகத்தின் துணைவேந்தராக இருந்தார். இவரது தலைமையின் கீழ், அந்த நேரத்தில் நாட்டில் இதுபோன்ற ஒன்பது பல்கலைக்கழகங்களில் ஒன்றான 'சிறந்த திறனுக்கான பல்கலைக்கழகம்' என்ற பெருமையை வடகிழக்கு மலை பல்கலைக்கழகம் பெற்றது.  
துணைவேந்தர் பதவிக்கு மேலதிகமாக, சில்லாங்கின் ராஜீவ்காந்தி இந்தியன் வணிக நிர்வாகவியல் நிறுவனத்தின் திட்ட இயக்குநராகப் பணியாற்றினார்.  
தாண்டன் 2010-14ஆம் ஆண்டில் தேசிய ஆலோசனைக் குழுவின் உறுப்பினராக பணியாற்றினார். இவர் வடகிழக்கு பிராந்தியத்தின் வளர்ச்சியில் அதிகமாக பணியாற்றினார். சிக்கலான வரலாறு மற்றும் புவிசார் அரசியல், சுற்றுச்சூழல் பாதிப்பு மற்றும் கரடுமுரடான நிலப்பரப்பு, தனிமை மற்றும் கிளர்ச்சிகள், மோசமான உள்கட்டமைப்பு மற்றும் பலவீனமான ஆளுகை மற்றும் வரையறுக்கப்பட்ட இணைப்பு உள்ளிட்ட பல சவால்களை எதிர்கொள்ளும் பகுதியாக வடகிழக்கு இந்தியப் பகுதிகள் உள்ளன.  
தாண்டனின் ஆராய்ச்சி தாவர நுண்மப்பெருக்கம், இயற்கையில் மீண்டும் நிறுவுதல் மற்றும் இந்தியாவின் வடகிழக்கு பகுதியில் உள்ள அழியும் நிலையில் ஆபத்திற்குள்ளான தாவரங்களை மீட்டெடுத்தலாகும். இவரது சமீபத்திய ஆய்வுகள் (2010–2015) ரெட் (RET) தாவரங்களின் மரபணு அமைவு குறித்ததாகும். இதில் ஆபத்தான தாவரங்களின் மூலக்கூறு மற்றும் உயிரணு உயிரியல் அடிப்படையும் அடங்குகின்றது. இவை பாதுகாப்பு உத்திகளைத் திட்டமிடுவதில் பயனுள்ளதாக இருக்கும். *கேப்டன் சினென்ஸின்* உயிரணு வளர்ப்பில் (நாகா கிங் மிளகாய் - உலகின் காரமான மிளகாய்களில் ஒன்று) கேப்சைசின் உயிரியக்கவியல் உயிரியலில் தாண்டன் பணியாற்றியுள்ளார்.  
தாண்டன் 170க்கும் மேற்பட்ட ஆய்வுக் கட்டுரைகளை ஆய்விதழ்களில் வெளியிட்டுள்ளார். பல்லுயிர் மற்றும் உயிரி தொழில்நுட்பம் குறித்த 3 புத்தகங்களைத் தொகுத்துள்ளார்.  
தாண்டன் தேசிய அறிவியல் கழகம், இந்தியா மற்றும் இந்தியத் தாவரவியல் சங்கத்தின் உறுப்பினராக உள்ளார். மேலும் அமைச்சரவைக்கான அறிவியல் ஆலோசனைக் குழு, இந்திய அரசு, உள்ளிட்ட பல கல்வி அமைப்புகள் மற்றும் தேசிய பணிக்குழுக்களின் உறுப்பினராக பணியாற்றியுள்ளார்.
# பிரமோத் தாண்டன்

## விருதுகள்

தாண்டன் பல விருதுகளும் அங்கீகாரங்களையும் பெற்றுள்ளார்.  
- பத்மஸ்ரீ (2009) இந்தியக் குடியரசுத் தலைவர் வழங்கினார்
- இந்திய அறிவியல் காங்கிரஸ் சங்கத்தின் மில்லினியம் பிளேக்ஸ் ஆப் ஹானர் விருது (2008-2009) , இந்தியப் பிரதமரிடமிருந்து பெறப்பட்டது
- பரோடா எம்.எஸ் பல்கலைக்கழகத்தின் பேராசிரியர் ஏ.ஆர்.சவான் நினைவு விரிவுரை விருது (2013)
- தேசிய அறிவியல் கழக (இந்தியா) பல்லுயிர் விரிவுரை விருது (2013)
- தேசிய அறிவியல் கழக (இந்தியா) பேராசிரியர் சாலிகிராம் சின்ஹா நினைவு விரிவுரை விருது (2011)
- இந்தியாவின் தேசிய அறிவியல் கழகத்தின் பேராசிரியர் ஆர்.என். தாண்டன் நினைவு விரிவுரை விருது (2008)
- இந்திய தாவர திசு வளர்ப்பு சங்கத்தின் (2006) காட்கில் நினைவு விரிவுரை விருது (2006)
- பல்லுயிர் பற்றிய பிபி பால் தேசிய சுற்றுச்சூழல் ஆய்வு நிதி விருது (2002-2004), சுற்றுச்சூழல் மற்றும் வனத்துறை அமைச்சகம், இந்திய அரசு
- இந்திய அறிவியல் காங்கிரஸ் சங்கத்தின் பிளாட்டினம் ஜூபிலி விரிவுரை விருது (2000)
- யப்பான் அரசாங்கத்தின் பிரதமர் அலுவலகத்தால் வெளிநாட்டு விஞ்ஞானிகளுக்கான அறிவியல் மற்றும் தொழில்நுட்ப முகமை ஆராய்ச்சி விருது (1994 & 1995)
- வெளிநாட்டில் படிப்பதற்கான தேசிய உதவித்தொகை (1978 1980), கல்வி அமைச்சகம், இந்திய அரசு
- உ.பி. அரசிடமிருந்து தகுதி கல்வி உதவித்தொகை (1965-1967)
# அந்த சில நாட்கள்

**அந்த சில நாட்கள்** (*Antha Sila Naatkal*) என்பது 1983 ஆம் ஆண்டு வெளியான இந்திய தமிழ் திரைப்படமாகும் . மீனாட்சி பைனான்ஸ் தயாரித்த இப்படத்தில் மோகன், பூர்ணிமா ஆகியோர் முக்கிய வேடங்களில் நடித்தனர்.
# அந்த சில நாட்கள்

## நடிகர்கள்

- மோகன்
- பூர்ணிமா
- நித்தியா ரவீந்திரன்
- மனோரமா
- வெண்ணிற ஆடை மூர்த்தி
- டி. வி. வரதராஜன்
# அந்த சில நாட்கள்

## பாடல்கள்

படத்திற்கான இசையை இளையராஜா அமைத்தார்.  
- "நேனிஸ்தானோ" - மலேசியா வாசுதேவன், எஸ். ஜானகி
- "ராஜா ராணி" - கிருஷ்ணா சந்தர், சைலாஜா
- "வாம்மா வாம்மா" - மலேசியா வாசுதேவன், கங்கை அமரன், குழுவினர்
# குடும்ப சங்கிலி

**குடும்ப சங்கிலி** (*Kudumba Sangili*) என்பது 1999 ஆம் ஆண்டு வெளியான தமிழ் திரைப்படம் ஆகும். பி. என். ராமச்சந்தர் இயக்கிய இப்படத்தை கலைப்புலி ஜி. சேகரன் குஷ்புவுடன் இணைந்து தயாரித்தார். படத்தில் மணிவண்ணன் துணைப்பாத்திரங்கள் நடித்துள்ளார். சிற்பி இசையமைத்த இந்த படம் நவம்பர் 1999 இல் வெளியானது.
# குடும்ப சங்கிலி

## நடிகர்கள்

- கலைப்புலி ஜி. சேகரன்
- குஷ்பூ
- அலெக்ஸ்
- ராஜேஷ்
- நித்தியா ரவீந்திரன்
- வடிவுக்கரசி
- பயில்வான் ரங்கநாதன்
- செந்தில்
# குடும்ப சங்கிலி

## வெளியீடு

வெளியீட்டிற்குப் பிறகு, படத்திற்கு நான்கு வாரங்களுக்கு பொழுதுபோக்கு வரிவிலக்கு அளிக்கப்பட்டது.
# பப்பி

**பப்பி** (*Puppy*) என்பது 2019 ஆம் ஆண்டு வெளியான இந்தியத் தமிழ் நகைச்சுவை-நாடகத் திரைப்படமாகும், இப்படத்தை அறிமுக இயக்கநரான நட்டு தேவ் (முரட்டு சிங்கிள் என குறிப்பிடப்பட்டுள்ளது) எழுதி இயக்கியுள்ளார். படத்தில் முன்னணி நடிகராக வருண் அறிமுகமாகியுள்ளார். மேலும் சம்யுக்தா எக்டே மற்றும் யோகி பாபு ஆகியோர் நடித்துள்ளனர். படத்தை ஐசரி கணேஷ் தனது தயாரிப்பு நிறுவனமான வேல்ஸ் பிலிம் இன்டர்நேஷனலின் கீழ் தயாரித்தார். இப்படத்திற்கான இசையை தரண் குமார் அமைத்தார். இந்த படம் திரையரங்குகளில் 11 அக்டோபர் 2019 அன்று வெளியானது. கலவையான விமர்சனங்களைப் பெற்றது.
# பப்பி

## கதை

கல்லூரியில் இறுதி ஆண்டு பயிலும் மாணவர் பிரபு ( வருண் ) தான் கன்னிப் பையன் என்ற நிலையிலிருந்து மாறவேண்டும் என்ற வலுவான ஆசையோடு உள்ளான். அவனது மூத்த மாணவன் ( யோகி பாபு ) அவனுக்கு வழிகாட்டுகிறான். பிரபு தனது வகுப்பு தோழி ரம்யாவை ( சம்யுக்தா எக்டே ) காதலிக்கிறான். அவனும் ரம்யாவும் திருமணத்திற்கு முந்தைய உடலுறவில் ஈடுபடும்போது அவனது பாலியல் ஆர்வம் அவனை சிக்கலில் ஆழ்த்துகிறது. அதாவது ரம்யா கர்ப்பமடைகிறாள். இதை அறிந்ததும் அவன் மிகவும் அதிர்ச்சியடைகிறான். கருவை கலைக்குமாறு ரம்யாவிடம் கூற அவள் அதற்கு மறுக்கிறாள். இது இருவரையும் கவலையடையச் செய்கிறது. அவர்களுக்கு ஏற்படும் சிக்கல்களை எவ்வாறு சரிசெய்கிறார்கள் என்பது கதையின் முக்கிய அம்சமாக அமைகிறது.
# பப்பி

## நடிகர்கள்

- வருண் பிரபுவாக
- சம்யுக்தா எக்டே ரம்யாவாக
- யோகி பாபு மூத்த மாணவராக
- ராஜேந்திரன்
- ஜி. மாரிமுத்து பிரபுவின் தந்தையாக
- நித்தியா ரவீந்திரன் பிரபுவின் தாயாக
- அன்பரசன்
- ரிஷா
- ஆர். எஸ். சிவாஜி மருத்துவராக
- டைகர் தங்கதுரை
- சம்பத் ராம்
- டி. எஸ். ஆர் சிறப்புத் தோற்றத்தில்
# பப்பி

## இசை

| 1 | "அஞ்சி மணிக்கு" | யுவன் சங்கர் ராஜா, சாஷா திருப்பதி | 05:16 | மிர்ச்சி விஜய் |
| --- | --- | --- | --- | --- |
| 2 | "என் கை எனக்கு" | தரண் குமார், சாண்டி | 03:30 |  |
| 3 | "சோத்துமூட்டை" | தரண் குமார், ஆர். ஜே. பாலாஜி | 04:01 |  |
| 4 | "சூப்பர் ஸ்டார்" | அனிருத் ரவிச்சந்திரன், எம். சி. டி, தரண் குமார் | 03:49 |  |
| 5 | "உயிரே வா" | கௌதம் மேனன், தரண் குமார், அலிஷா தாமஸ் | 04:58 |  |
| 6 | "யோகி பாபு" (தீம்) | எம்.சி.டி, தரண் குமார் | 01:51 | } |
# போர்லாக் விருது

**போர்லாக் விருது** (*Borlaug Award*) என்பது கோரமண்டல் இன்டர்நேஷனல் உர நிறுவனத்தால் வழங்கப்படும் விருதாகும். இது இந்திய விஞ்ஞானிகள் வேளாண்மை மற்றும் சுற்றுச்சூழல் துறையில் மேற்கொண்ட ஆராய்ச்சி மற்றும் பங்களிப்புகளுக்காக வழங்கப்படுகிறது. இந்த விருது 1972இல் உருவாக்கப்பட்டு, நோபல் பரிசு பெற்ற நார்மன் ஈ. போர்லாக் நினைவாகப் பெயரிடப்பட்டது. இந்த விருது பெறுபவருக்கு இந்திய ரூபாய் 5,00,000 ரொக்கப் பரிசு, தங்கப் பதக்கம் மற்றும் மேற்கோள் வழங்கப்படுகிறது.  
இந்த விருதைச் சர்வதேச உரத் தொழில்துறை சங்கத்தின் ஐ.எஃப்.ஏ நார்மன் போர்லாக் விருது அல்லது உலக உணவு பரிசு அறக்கட்டளை வழங்கிய கள ஆராய்ச்சிக்கான போர்லாக் விருது ஆகியவற்றுடன் குழப்பமடையக்கூடாது.
# போர்லாக் விருது

## விருது பெற்றவர்கள்

- 2022: மகாலிங்கம் கோவிந்தராசு, இந்தியா
- 2021: எலியட் டோசோ-யோவோ, பெனின்
- 2020: சல்மா சுல்தானா, வங்காளதேசம்
- 2019: ஹேல் ஆன் துபான், துருக்கி
- 2018: மத்தேயு ரூஸ், அமெரிக்கா
- 2017: ஜென்லிங் குய், சீனா
- 2016: ஆண்ட்ரூ முட், கென்யா
- 2015: எரிக் போல்மேன், உருவாண்டா
- 2014: பிராம் கோவேர்ட்சு, பெல்ஜியம்
- 2013: ஆர். எஸ். பரோடா, இந்தியா
- 2012: கே.வி.பிரபு மற்றும் அசோக் குமார் சிங்
- 2006: ராஜேந்திர சிங் பரோடா
- 2005: ரத்தன் லால் மற்றும் சுப்பிரமணியம் நாகராஜன்
- 2004: ஐ.வி.சுப்பா ராவ் மற்றும் சுமன் சஹாய்
- 2000: அனில் அகர்வால்
- 1997: அஸ்ரா குரைசி
- 1995: இப்ராஹிமாலி அபுபக்கர் சித்திக்
- 1991: அமிர்தா படேல்
- 1985: வீரேந்தர் லால் சோப்ரா
- 1983: நஞ்சப்பா சமன்னா சுப்பா ராவ்
- 1982: ஹரி கிருஷன் ஜெயின்
- 1979: பிஷ்வாஜித் சவுத்ரி மற்றும் எம்.எஸ். சுவாமிநாதன்
- 1977: ஜே.எஸ். கன்வார் மற்றும் குர்தேவ் குஷ்
- 1976: சிவகுலா கிருஷ்ணமூர்த்தி
- 1973: ஜிதேந்திர பி.ஸ்ரீவஸ்தவா [டாக்டர். ஜே.பி.ஸ்ரீவாஸ்தவா] மற்றும் டாக்டர் மனோதுத் பதக்
- 1972: டாக்டர் ஆத்மரம் பைரவ் ஜோஷி
# ஆக்சிபேன்

**ஆக்சிபேன்** (*Oxepane*) C<sub>6</sub>H<sub>12</sub>O என்ற மூலக்கூற்று வாய்ப்பாட்டால் அடையாளப்படுத்தப்படும் ஒரு கரிம வேதியியல் சேர்மமாகும். வளைய ஏழேன் வகை சேர்மமான இதன் கட்டமைப்பில் ஒரு மெத்திலீன் குழுவானது ஆக்சிசனால் இடப்பெயர்ச்சி செய்யப்பட்டுள்ளது.  
மூவெத்திலாக்சோனியம் அறுகுளோரோ ஆண்டிமோனேட்டு) ((C2H5)3OSbCl6) போன்ற நேர்மின்னயனி தொடக்கிகள் மூலம் ஆக்சிபேனை பலபடியாக்கம் செய்து 56-58 பாகை செல்சியசு வெப்பநிலையை உருகுநிலையாகக் கொண்ட படிகவியல்பு திண்மத்தை உருவாக்க முடியும்.
# காவல் நிலையம் (திரைப்படம்)

**காவல் நிலையம்** (*Kaaval Nilayam*) என்பது 1991 ஆண்டு வெளியான தமிழ் குற்றவியல் திரைப்படம் ஆகும். செந்தில்நாதன் இயக்கிய இப்படத்தில் சரத்குமார், ஆனந்தராஜ் ஆகியோர் முக்கிய வேடங்களில் நடித்துள்ளனர். எஃப். சி. விஜயகுமார் தயாரித்த இப்படத்திற்கு சங்கர் கணேஷ் இசை அமைத்துளார். படமானது 11 மே 1991 இல் வெளியானது.
# காவல் நிலையம் (திரைப்படம்)

## கதை

ராஜா ( ஆனந்தராஜ் ), ஒரு ரவுடி, காவல் அதிகாரிகளிடமிருந்து தப்பிக்கிறான், அவன் ஒரு விலைமாதுவுடன் தங்குகிறான். நேர்மையான காவல் அதிகாரியான விஜய் ( சரத்குமார் ) புதிய பகுதிக்கு இடமாற்றம் செய்யப்படுகிறார். விஜய் தனது மனைவி ஆர்த்தி ( கௌதமி ) மற்றும் அவரது மகள் சௌமியாவுடன் மகிழ்ச்சியுடன் வாழ்கிறார். விரைவில், ராஜா விஜய்யின் பாதையில் குறுக்கிடுகிறான்.  
கடந்த காலத்தில் ராஜாவும் விஜயும் நண்பர்களாக இருந்தவர்கள். ராஜா, விஜய், ஆர்த்தி ஆகியோர் காவல் அதிகாரிகளாக ஆவதற்கு கடுமையான பயிற்சியில் ஈடுபட்டனர். ராஜா ஒரு அனாதை, விஜய் ஒரு காவல் துறை குடும்பத்தைச் சேர்ந்தவன். நேர்மையான காவல்துறை அதிகாரி ரவி ( ஜெய்சங்கர் ), விஜய்யின் அண்ணன். ஊழல் அரசியல்வாதி ஆண்டவருடன் ( எம். என். நம்பியார் ) மோதுகிறார். இதனால் அவர் ஆண்டவரால் கொல்லப்பட்டுகிறார். விஜயும், ராஜாவும் ஆண்டவருக்கு எதிராக போராட வெவ்வேறு வழிகளை தேர்ந்தெடுக்கின்றனர்.
# காவல் நிலையம் (திரைப்படம்)

## நடிகர்கள்

- சரத்குமார் - காவல் ஆய்வாளர் விஜய்
- ஆனந்த் ராஜ் (நடிகர்) - இராஜா
- மா. நா. நம்பியார் - ஆண்டவர்
- கௌதமி - ஆர்த்தி
- ஜெய்சங்கர் - இரவி
- கே. ஆர். விஜயா - இரவியின் மனைவி
- சனகராஜ் - முரளி
- செந்தில் - அரிச்சந்திரன்
- செந்தில் நாதன்
- சாருஹாசன்
- வி. கோபாலகிருட்டிணன் - டி.ஜி.பி வி. கோபாலகிருட்டிணன்
- டெல்லி கணேஷ்
- சண்முகசுந்தரம் (நடிகர்) - கிருஷ்ணமூர்த்தி
- அஜய் ரத்னம் - ஆண்டவரின் மகன்
- ஜாக்கி
- இடிச்சப்புளி செல்வராசு - செல்வராஜ்
- எம்.எர்.ஏ தங்கராஜ் - பிச்சமுத்து
- கமலா காமேஷ் - முரளியின் தாய்
- பேபி சௌமியா - சௌமியா
- ஆண்டாள்
# காவல் நிலையம் (திரைப்படம்)

## இசை

திரைப்படத்தின் பின்னணி இசை மற்றும் பாடல் இசை ஆகியவற்றை இசையமைப்பாளர் சங்கர் கணேஷ் மேற்கொண்டார். 1991 இல் வெளியான இந்த படத்தின் இசைப்பதிவில், வாலி, முத்துலிங்கம், பிறைசூடன், சங்கர் கணேஷ் ஆகியோரால் எழுதப்பட்ட நான்கு பாடல்கள் உள்ளன.
| 1 | 'கன்யமா' | ஜனகராஜ் | 4:45 |  |
| --- | --- | --- | --- | --- |
| 2 | 'மாமன் வேட்டி' | மனோ | 5:35 |  |
| 3 | 'ஒன்று இரண்டு மூன்று' | மனோ, சித்ரா | 5:29 |  |
| 4 | 'சிங்கக்குட்டி நீய்' | பி. சுசீலா, சுஜா ராதாகிருஷ்ணன் | 4:32 | } |
# குயினோலின் மெத்தயோடைடு

**குயினோலின் மெத்தயோடைடு** (*Quinoline methiodide*) C<sub>10</sub>H<sub>10</sub>IN என்ற மூலக்கூற்று வாய்ப்பாட்டால் அடையாளப்படுத்தப்படும் ஒரு கரிம வேதியியல் சேர்மமாகும். நான்கிணைய அமோனியம் சேர்மமான இதை 1-மெத்தில்குயினோலினியம் அயோடைடு என்ற பெயராலும் இதை அழைக்கலாம். குயினோலினுடன் மெத்தில் அயோடைடைச் சேர்த்து வினைபுரியச் செய்து குயினோலின் மெத்தயோடைடை தயாரிக்கலாம். இச்சேர்மம் பக்கவாதத்தை உண்டாக்கும் தன்மை கொண்டதாகும்.
# ஆப்பிரிக்க விலங்கியல்

***ஆப்பிரிக்க விலங்கியல்*** (African Zoology) என்பது ஆப்பிரிக்காவிற்கும் அதன் சுற்றியுள்ள பெருங்கடல்கள், கடல்கள் மற்றும் தீவுகளுக்கும் தொடர்புடைய விலங்கியலின் அனைத்து பண்புகளையும் உள்ளடக்கிய ஆய்வுக் கட்டுரைகளை வெளியிடும் சகமதிப்பாய்வு செய்யப்பட்ட அறிவியல் இதழாகும். இந்த ஆய்விதழ் தென்னாப்பிரிக்காவின் விலங்கியல் சங்கத்தால் வெளியிடப்படுகிறது. இதில் மதிப்பாய்வு, முழு நீள ஆய்வுக்கட்டுரைகள், குறுகிய தகவல்தொடர்புகள் மற்றும் புத்தக மதிப்புரைகளையும் வெளியிடுகிறது.
# ஆப்பிரிக்க விலங்கியல்

## வரலாறு

இந்த பத்திரிகை 1965ஆம் ஆண்டில் தென்னாப்பிரிக்காவின் விலங்கியல் சங்கத்தால் *விலங்கியல் ஆப்பிரிக்கானா* என நிறுவப்பட்டது. இது *தென்னாப்பிரிக்க விலங்கியல் ஆய்விதழ்* என மறுபெயரிடப்பட்டது. 1979ஆம் ஆண்டில் தென்னாப்பிரிக்க வெளியீட்டு பணியகம் அதன் வெளியீட்டாளராக ஆனது. 2000ஆம் ஆண்டில், இந்த ஆய்விதழ் தென்னாப்பிரிக்க விலங்கியல் சங்கத்தால் தற்போதைய பெயரில் வெளியிடப்பட்டது. தற்பொழுது இந்த ஆய்விதழை டெய்லர் & பிரான்சிசு நிறுவனம் வெளியிடுகிறது. ஆண்டுக்கு 4 இதழ்கள் வெளியாகிறது.
# ஆப்பிரிக்க விலங்கியல்

## ஆய்வுசுருக்கம் மற்றும் அட்டவணைப்படுத்தல்

ஆப்பிரிக்க விலங்கியல் ஆய்விதழில் வெளியிடப்படும் ஆய்வுக்கட்டுரைகளின் ஆய்வுச் சுருக்கங்கள் உயிரியல் சுருக்கங்கள், வேதியியல் சுருக்கங்கள், உயிரியலில் தற்போதைய முன்னேற்றங்கள், ஜியோஆப்ஸ்ட்ராக்ட்ஸ், அறிவியல் மேற்கோள் அட்டவணை மற்றும் விலங்கியல் பதிவுகள் ஆகிய மேற்கோள் தரவைப்பகங்களில் அட்டவணைப்படுத்தப்படுகிறது. பத்திரிக்கை மேற்கோள் அறிக்கையின்படி, 2019-ல் ஆப்பிரிக்க விலங்கியலின் தாக்கக் காரணி 0.86 ஆகும்.
# டி. சுப்பராமி ரெட்டி

**டி. சுப்பராமி ரெட்டி** (*T. Subbarami Reddy*, பிறப்பு 17 செப்டம்பர் 1943) ஒரு இந்தியத் தொழிலதிபரும், அரசியல்வாதியும், தெலுங்குத் திரைப்பட தயாரிப்பாளரும், அறப்பணிகளை செய்து வருபவருமாவார். 1993ஆம் ஆண்டில் இவர் *பகவத் கீதை* என்ற சமசுகிருதத் திரைப்படத்தைத் தயாரித்தார். இது 40வது தேசிய திரைப்படப் விருதுகளில் சிறந்த திரைப்படத்திற்கான தேசியத் திரைப்பட விருதைப் பெற்றது.  
இவர் இந்திய தேசிய காங்கிரசில் உறுப்பினராக இருக்கிறார். இவர் இந்திய நாடாளுமன்ற உறுப்பினராகவும் இருந்தார். மாநிலங்களவையில் ஆந்திராவை பிரதிநிதித்துவப்படுத்தினார். விசாகப்பட்டினம் மக்களவைத் தொகுதியிலிருந்து 1996 மற்றும் 1998 ஆண்டுகளில் இரண்டு முறை 11 மற்றும் 12 வது மக்களவைக்குத் தேர்ந்தெடுக்கப்பட்டார். இவர் 2002இல் மாநிலங்களவை உறுப்பினராகத் தேர்ந்தெடுக்கப்பட்டார். மூன்றாவது முறையாகவும் தொடர்ந்து இருந்தார்.  
இவர் பல்வேறு நாடாளுமன்றக் குழுக்களில் உறுப்பினராக இருந்தார். 2006 -2008க்குமிடையில் சுரங்க அமைச்சகத்தில் மாநில அமைச்சராகவும் இருந்தார்.2012 சூன் 12 அன்று, இவர் நெல்லூர் தொகுதிக்கான தேர்தலில் மேகபதி இராஜ்மோகன் ரெட்டியிடம் தோற்றார்.
# டி. சுப்பராமி ரெட்டி

## தனிப்பட்ட வாழ்க்கை

டி. பாபு ரெட்டி, இருக்மிணி அம்மா ஆகியோருக்கு ஆந்திராவின் நெல்லூரில் பிறந்தார். ஐதராபாத்தின் நிசாம் கல்லூரியில் இயற்பியலில் இளம் அறிவியல் பட்டம் பெற்றார். தெலுங்குத் திரையுலகில் குணச்சித்திர நடிகராகவும், நகைச்சுவை நடிகராகவும் தயாரிப்பாளராகவும் இருந்த இரமண ரெட்டி இவரது மாமா ஆவார். திரைப்படத் தயாரிப்பாளர் டி. பட்டாபிராம ரெட்டியும் உறவினராவார்.  
இவரது மனைவி டி. இந்திரா சுப்பராமி ரெட்டி, இவர் நிறுவிய *காயத்ரி ப்ராஜெக்ட்ஸ் லிமிடெட்* நிறுவனத்தின் தலைவராக உள்ளார்.
# டி. சுப்பராமி ரெட்டி

## தொழிலதிபர்

1967ஆம் ஆண்டில் ஆந்திராவில் அப்போதைய உலகின் மிகப் பெரிய அணையான நாகார்ஜுன சாகர் அணைத் திட்டத்தை நிர்மாணிப்பதில் இவர் செய்த பங்களிப்புக்காக அப்போதைய இந்தியப் பிரதமர் இந்திரா காந்தியிடமிருந்து தங்கப்பதக்கம் பெற்றார். இந்த அணையின் மண் ஒப்பந்தக்காரராக ரெட்டி இருந்தார்.  
2004 முதல் திருமலை திருப்பதி தேவஸ்தானத்தின் தலைவராகவும், 1992இல் தேசிய பனோரமா விழா குழு, 1994 மற்றும் 1997ஆம் ஆண்டுகளில் தேசிய திரைப்பட விருது நடுவர் மன்றம், 1994இல் ஆந்திரப் பிரதேச கலாச்சார கூட்டமைப்பு ,1983-85 வரைமத்திய திரைப்பட தணிக்கை வாரியத்தின் உறுப்பினர் என பல்வேறு பதவிகளை வகித்துள்ளார்.
# இரேலங்கி (நடிகர்)

**இரேலங்கி வெங்கட ராமையா** (Relangi Venkata Ramaiah) (13 ஆகத்து 1910 - 26 நவம்பர் 1975) இந்தியத் திரைப்படத்துறையின் குணசித்திர நடிகரும், நகைச்சுவை நடிகரும், தயாரிப்பாளருமாவார். முக்கியமாக இவர், தெலுங்குப் படங்களில் தனது படைப்புகளுக்கு பெயர் பெற்றவர். 1970ஆம் ஆண்டில் இந்தியத் திரைப்படங்களுக்கு இவர் செய்த பங்களிப்புக்காக பத்மசிறீ விருது வழங்கி கௌரவிக்கப்பட்டார். தெலுங்குப் படங்களின் பொற்காலத்தில் இவரது நகைச்சுவை வெளிப்பாடுகளாலும், உரையாடல்களாளும் குறிப்பிடப்பட்ட இந்தியாவின் மிகச்சிறந்த நகைச்சுவை நடிகர்களில் ஒருவராக கருதப்படுகிறார். ஆரம்பகாலத்தில் இரமண ரெட்டியுடன் இணைந்து நகைச்சுவை இரட்டையராக இருந்தார். இவர் நடித்தப் படங்களில் *குணசுந்தரி கதா*, *மிஸ்ஸியம்மா*, மாயா பஜார், *நர்த்தனாசாலா*, *தொங்க ராமுடு*, *இத்தரு மித்ருலு*, *சதுவுக்குன்னா அம்மாயிலு*, *அப்பு சேசி பப்பு கூடு*, வெலுகு நீடலு, விப்ரநாராயணா, லவகுசா, *குல கோத்ராலு* போன்றவை குறிப்பிடத்தக்கப் படங்கள் அடங்கும். சிறந்த நகைச்சுவை நிகழ்ச்சிகளுக்காக இவரது நினைவாக "இரேலங்கி கலைக்கழக விருது" நிறுவப்பட்டது.
# இரேலங்கி (நடிகர்)

## ஆரம்ப கால வாழ்க்கை

சென்னை மாநிலத்தில் (இப்போது ஆந்திரப் பிரதேசம்) கிழக்கு கோதாவரி மாவட்டத்தில் இராவுலபாலம் கிராமத்தில் தெலுங்குச் செட்டிபலிஜா குடும்பத்தில் இவர் பிறந்தார். காக்கிநாடாவில் வளர்ந்தார். இவர் ஒரு தொழில்முறை ஹரிகதாக் கலைஞராகவும், ஆர்மோனியக் கலைஞராகவும் இருந்தார். நடிப்பு மீதான ஆர்வம் காரணமாக கல்வியில் ஆர்வம் காட்டவில்லை.
# இரேலங்கி (நடிகர்)

## தொழில்

இரேலங்கி தனது ஆரம்ப வாழ்க்கையை மேடை மற்றும் நாட்டுப்புற நாடகங்களில் தொடங்கினார். மேலும் மேடை நாடகத்திலும் பெண் வேடங்களில் நடித்தார். சி. புல்லையா இயக்கத்தில் 1935ஆம் ஆண்டில் வெளியான முதல் தெலுங்குத் திரைப்படமான *சிறீகிருஷ்ண துலாபாரம் *படத்தில் விதூசகன் வேடத்தில் நடித்து தனது திரைப்பட வாழ்க்கையைத் தொடங்கினார். பின்னர், இவர் 1947இல் வெளியான *கொல்லபாமா* படத்துடன் ஒரு பெரிய வெற்றி கிடைக்கும் வரை புல்லையாவிடம் தயாரிப்பு மேலாளராக இருந்தார். அதைத் தொடர்ந்து, *விந்தியா ராணி* படத்தில் நகைச்சுவை வேடத்தில் நடித்தார். இது பெரிய வெற்றியைப் பெற்றது. 1950 முதல் விஜயா திரைப்பட நிறுவனத்தின் கீழ் தயாரிக்கப்பட்ட அனைத்து திரைப்படங்களிலும் இவர் வழக்கமான முகமாக இருந்தார். இவர் மிகவும் பிரபலமடைந்து 1953ஆம் ஆண்டில் புல்லையா இயக்கத்தில் அஞ்சலிதேவிக்கு இணையாக *பக்கிண்டி அம்மாயி* படத்தில் நகைச்சுவை நாயகன் வேடத்தில் நடிக்க வாய்ப்பு கிடைத்தது.  
நகைச்சுவை நடிகராக, நடிகை கிரிஜா, நடிகை சூரியகாந்தம், மற்றொரு நகைச்சுவை நடிகர் இரமண ரெட்டி ஆகியோருடன் கூட்டுசேர்ந்தபோது இவர் மிகவும் பிரபலமாக இருந்தார். இந்த சேர்க்கைகள் தெலுங்கில் பல வெற்றி திரைப்படங்கள் வெளிவர ஆரம்பித்தது.
# இரேலங்கி (நடிகர்)

## விருதுகள்

1970 ஆம் ஆண்டில், இவருக்கு இந்திய அரசின் குடிமை விருதான பத்மசிறீ வழங்கப்பட்டது.
# சி. புல்லையா

**சித்தஜல்லு புல்லையா** (*Chittajallu Pullayya*) (1898 - அக்டோபர் 6 1967) மேலும் **சி புல்லையா** என்றும் அறியப்படும் இவர், ஒரு இந்தியத் திரைப்பட இயக்குனராவார். தெலுங்குத் திரையுலகில் முக்கியமாகப் பணியாற்றினார். இவர் தெலுங்கு நாடக இயக்கத்தின் தந்தை என்றும் கருதப்படுகிறார். 1933ஆம் ஆண்டில், *ஈஸ்ட் இந்தியா* திரைப்பட நிறுவனத்தின் முதல் இந்தியத் திரைப்படமான *சதி சாவித்ரி* மூலம் வெனிசு திரைப்பட விழாவில் கௌரவ விருது பெற்ற திரைப்பட இயக்குநராக அறிமுகமானார். பின்னர் இவர், *சதி அனுசுயா*, முதல் குழந்தைகள் படமான *லவகுசா* (1934) ஆகியவற்றை இயக்கியுள்ளார்.  
*ஈஸ்ட் இந்தியா* திரைப்பட நிறுவனத்தின் கீழ் *பக்கிண்டி அம்மாயி*, *வர விக்ரயம்*, *மாலதி மாதவம்* ஆகிய படங்களை இயக்கியுள்ளார். சென்னைக்கு தனது தளத்தை மாற்றிய பின்னர் ஜெமினி ஸ்டூடியோஸின் கீழ் *பால நாகம்மா*, *அபூர்வ சகோதரர்கள்*, *விந்தியா ராணி* ஆகியவற்றை இயக்கியுள்ளார். தெலுங்கில் சிறந்த திரைப்படத்திற்கான தேசிய திரைப்பட விருதை வென்ற இந்து காவியமான இராமாயணத்தின் இலவன், குசன் ஆகியோரைப் பற்றிய லவகுசா இவரது குறிப்பிடத்தக்கப் பட்மாகும்.
# திருவில்லிபுத்தூர் மேகமலை புலிகள் காப்பகம்

**திருவில்லிபுத்தூர் மேகமலை புலிகள் காப்பகம்** (*Srivilliputhur Megamalai Tiger Reserve*) இந்தியாவின் 51வது புலிகள் காப்பகமாகவும், தமிழ்நாட்டின் 5வது புலிகள் காப்பகமாக, ஸ்ரீவில்லிபுத்தூர் மற்றும் மேகமலையின் மேற்குத் தொடர்ச்சி மலைக்காட்டுப் பகுதிகளை புலிகள் சரணாலயமாக அறிவித்து, தமிழ்நாடு அரசு 9 பிப்ரவரி 2021 அன்று அரசாணை வெளியிட்டது.ஆனைமலை புலிகள் காப்பகம் மற்றும் பெரியாறு புலிகள் காப்பகத்தின் தொடர்ச்சியாக ஸ்ரீவில்லிபுத்தூர் மேகமலை புலிகள் காப்பகம் அமைந்துள்ள்து. இதன் நீட்சியாக களக்காடு முண்டந்துறை புலிகள் காப்பகம் உள்ளது. ஸ்ரீவில்லிபுத்தூர் வனவிலங்கு சரணாலயம் இந்த புதிய புலிகள் காப்பகத்துடன் இணைக்கப்படுகிறது.  
இப்புதிய சிறீவில்லிபுத்தூர் மேகமலை புலிகள் காப்பகத்தின் மொத்தப் பரப்பளவு 1.01 இலட்சம் ஹெக்டேர் ஆகும். இதில் 64,186.21 ஹெக்டேர் பரப்பளவு புலிகள் வாழும் பகுதியாகவும், 37,470.92 ஹெக்டேர் நிலப்பரப்பு பாதுகாக்கப்பட்ட பகுதியாகவும் இருக்கும்.  
இந்த புலிகள் காப்பகத்தின் வடக்கில் மதுரை வனக்கோட்டமும், கிழக்கில் விருதுநகர் வனக்கோட்டமும், தெற்கில் திருநெல்வேலி வனக்கோட்டமும், மேற்கில் தேனி வனக்கோட்டம் மற்றும் பெரியாறு புலிகள் காப்பாகமும் எல்லைகளாக இருக்கும்.  
முதன்மை வனப்பராமரிப்பு அதிகாரி (Chief Conservator of Forests) பதவி தரத்தில் ஒரு கள இயக்குநரின் தலைமையில் இந்த புலிகள் காப்பகம் பராமரிக்கப்படும். இந்த புலிகள் பாதுகாப்பகத்தின் தலைமை அலுவலகம் மதுரையில் செயல்படும்.  
இங்கே ஐந்துவகை காடுகள் உள்ளன. புலி, சிறுத்தை, செந்நாய், காட்டுமாடு, யானை, மான், நகமற்ற நீர்நாய், கேளையாடு, சருகுமான், சோலைமந்தி, இருவாச்சி, கருநாகம் போன்ற விலங்குகள் இங்கு காணப்படுகின்றன. தமிழ்நாட்டின் மாநில விலங்கான நீலகிரி வரையாடு சுமார் 250க்கும் மேற்பட்ட எண்ணிக்கியில் வாழ்கின்றன.  
வைகையாற்றின் நீர்பிடிப்புப் பகுதியில் 1016 சதுர கிலோமீட்டர் காடு புலிகள் காப்பகமாக அறிவிக்கபட்டுள்ளதால். இந்த வனப்பகுதி பாதுகாக்கபட்டு காட்டில் தாவரங்களின் நெருக்கம் அதிகமாகும். இதனால் எதிர்காலத்தில் வைகைக்கு இங்கிருந்து வரும் நீரின் அளவு அதிகரித்து வைகையின் நீராதாரம் அதிகரிக்கும் என்று கருதப்படுகிறது.
# விலங்கியல் அறிவியல்

***விலங்கியல் அறிவியல்*** (*Zoological Science*) என்பது சகமதிப்பாய்வு அறிவியல் ஆய்விதழ் ஆகும். இது யப்பானின் விலங்கியல் சமூகத்தினால், விலங்கியலில் பரந்த ஆய்வினை உள்ளடக்கியது. யப்பானின் விலங்கியல் சங்கத்தின் அதிகாரப்பூர்வ பத்திரிகைகளான *விலங்கியல் இதழ்* (1888-1983) மற்றும் *சிறுகுறிப்பு விலங்கியல் ஜப்போனென்ஸ்கள்* (1897-1983) ஆகியவற்றின் இணைப்பின் விளைவாக 1984இல் தோற்றுவிக்கப்பட்டது. *விலங்கியல் அறிவியல்* 2007 முதல் *பயோஒன்* உறுப்பினராக இருந்து வருகிறது.
# தோர்பே கோப்பை

**தோர்பே கோப்பை** (*Thorpe Cup*) என்பது அமெரிக்காவிற்கும் செருமனிக்கும் இடையில் ஒவ்வோர் ஆண்டும் நடைபெறும் பன்னாட்டு ஏழுதடகளம் மட்டும் பத்து தடகளம் போட்டிகளுக்கு வழங்கப்படும் கோப்பை ஆகும். முதன் முதலில் 1993 ஆம் ஆண்டு செருமன் நாட்டின் ஆச்சன் மாவட்டத்தில் இப்போட்டிகள் நடைபெற்றன. 2009 மற்றும் 2010 ஆம் ஆண்டுகளுக்கான போட்டிகள் அந்நாட்டின் மர்பர்க்கு நகரத்திலுள்ள பல்நோக்கு விளையாட்டரங்கில் நடைபெற்றன. அமெரிக்க தடகள வீரரும் ஒலிம்பிக் போட்டியில் தங்கம் வென்றவருமான ஜிம் தோர்பேவின் நினைவாக இப்போட்டிகளுக்கு தோர்பே கோப்பை எனப் பெயரிடப்பட்டது.  
2009 ஆம் ஆண்டு போட்டியில் அமெரிக்கத் தடகள வீர்ர் டாம் பாப்பாசு 8569 புள்ளிகள் எடுத்து சாதனை படைத்தார்.
# நடப்பு விலங்கியல்

***நடப்பு விலங்கியல்*** (*Current Zoology*) என்பது விலங்கியலில் இருமாதங்களுக்கு ஒருமுறை வெளிவரும் சகமதிப்பாய்வு செய்யப்படும் திறந்த அணுகல் கொண்ட அறிவியல் ஆய்விதழ் ஆகும். இது 1935ஆம் ஆண்டில் ***ஆக்டா ஜூலோஜிகா சினிகா*** எனத் தோற்றுவிக்கப்பட்டது. பின்னர் இதன் தற்போதைய பெயர் 2009இல் சூட்டப்பட்டது. இது ஒக்ஸ்போர்டு பல்கலைக்கழகப் பதிப்பகத்தால் வெளியிடப்படுகிறது. இந்த ஆய்விதழானது விலங்கியல் நிறுவனம், சீன அறிவியல் கழகம் மற்றும் சீனா விலங்கியல் சங்கம் ஆகியவற்றால் வழங்கப்படும் நிதியுதவியின் கீழ் செயல்படுகிறது. இந்த ஆய்விதழின் தொகுப்பாசிரியர் யா-பிங் ஜாங் (குன்மிங் விலங்கியல் நிறுவனம்) ஆவார். பத்திரிக்கை மேற்கோள் அறிக்கையின்படி, இந்த ஆய்விதழ் 2017இன் தாக்கக் காரணி 2.351 ஆக உள்ளது. இது "விலங்கியல்" பிரிவில் உள்ள 168 பத்திரிகைகளில் 19வது இடத்தைப் பிடித்துள்ளது.
# அனிதா தம்பி

**அனிதா தம்பி** (*Anitha Thampi*) ஒரு மலையாள மொழி கவிஞராவார்.இவர் 1968 ஆம் ஆண்டு பிறந்தார். இந்தியாவின் ஒரு மாநிலமான கேரளாவிலுள்ள ஆலப்புழா நகரத்தைச் சேர்ந்த இவர் ஒரு மொழிபெயர்ப்பாளரும் ஆவார். விமர்சன ரீதியாக பாராட்டுகளுக்கு உட்பட்ட இவருடைய படைப்புகள் பல மொழிகளில் மொழிபெயர்க்கப்பட்டு பல்வேறு புராணக்கதைகள் மற்றும் பத்திரிகைகளில் தோன்றின..
# அனிதா தம்பி

## வாழ்க்கைக் குறிப்பு

மத்திய கேரளாவின் கிராமப்புறத்தில் ஒரு முற்போக்கான குடும்பத்தில் 1968 ஆம் ஆண்டு அனிதா தம்பி பிறந்தார். குடும்பத்தில் பிறந்த மூன்று சகோதரிகளில் மூத்தவராக இவர் வளர்ந்தார். பசுமையான தனது கிராமப்புறம் விரிவடைவதற்காக மெல்ல மெல்ல ஒரு நெரிசலான நகரமாக மாறுவதைப் பார்த்து கொண்டே வளர்ந்ததாக அனிதா தம்பி குறிப்பிட்டுள்ளார். இக்காட்சி அனிதாவின் கவிதைகளில் பெரும் தாக்கத்தை ஏற்படுத்தியது. தொழில்முறையாக அனிதா ஒரு வேதியியல் பொறியாளராக உருவானார் என்றாலும் கவிதையென்ற இலக்கிய உலகில்தான் அனிதா ஆராய்ந்து கொண்டிருந்தார். அனிதா தம்பி தனது முதல் புத்தகமான முட்டமட்டிக்கும்போல் (முன்புற முற்றத்தை துடைக்கும் போது) என்ற கவிதை நூலை 2004 ஆம் ஆண்டில் வெளியிட்டார். மலையாள மொழியில் வெளியாகும் இரண்டாவது பெரிய நாளிதழான மாத்ருபூமி இந்த புத்தகத்திற்கு "ஆண்டின் சிறந்த கவிதை புத்தகம்" என்ற விருதை வழங்கியது. அனிதாவின் கவிதைள் பின் நவீனத்துவ அணுகுமுறையைக் கொண்டிருப்பதாகவும் அந்த கட்டுரை விவரித்தது. 2007 ஆம் ஆண்டில் ஆத்திதிரேலியக் கவிஞர் லெசு முர்ரேயின் படைப்புகளை மலையாளத்திற்கு மொழிபெயர்த்து, கவிதக்கல் என்ற ஒரு தொகுபு நூலாகத் தொகுத்தார். ' 2010 ஆம் ஆண்டு அழகில்லாதவயெல்லாம்’ என்ற தன்னுடைய இரண்டாவது நூலை வெளியிட்டார். 2016 ஆம் ஆண்டு மூன்றாவத்கு நூலான ஆலப்புழா வெள்ளம் என்ற நூலை வெளியிட்டார்.
# ஆத்திரேலிய விலங்கியல் ஆய்விதழ்

***ஆத்திரேலிய விலங்கியல் ஆய்விதழ்*** (Australian Journal of Zoology) என்பது சி.எஸ்.ஐ.ஆர்.ஓ பதிப்பக வெளியீடான, ஒரு சர்வதேச சக மதிப்பாய்வு செய்யப்பட்ட அறிவியல் ஆய்விதழ் ஆகும். இது ஆத்திரேலிய விலங்கினங்களில் சிறப்புக் கவனம் செலுத்திச் செய்யப்பட்ட விலங்கியல் ஆய்வு குறித்த ஆராய்ச்சி கட்டுரைகள் மற்றும் மதிப்பாய்வுக் கட்டுரைகளை வெளியிடுகிறது. மேலும் விலங்கியலின் உட்பட துறைகளான உடற்கூறியல், உடலியல், மூலக்கூறு உயிரியல், மரபியல், இனப்பெருக்க உயிரியல், வளர்ச்சி உயிரியல், ஒட்டுண்ணியியல், உருவியலையும், நடத்தை, சூழலியல், விலங்கினப் புவிபரவல், உயிரியல் அமைப்புமுறை மற்றும் பரிணாமம் முதலியவற்றில் மேற்கொள்ளப்படும் ஆய்வின் முடிவுகளை வெளியிடுகிறது.  
இந்த ஆய்விதழின் தற்போதைய தொகுப்பு ஆசிரியராகப் பால் கூப்பர் (ஆத்திரேலிய தேசிய பல்கலைக்கழகம்) உள்ளார்.
# ஆத்திரேலிய விலங்கியல் ஆய்விதழ்

## சுருக்கம் மற்றும் அட்டவணைப்படுத்தல்

அக்ரிகோலா, எல்சேவியர் பயோபேஸ், உயிரியல் சுருக்கங்கள், பயாசிஸ், சிஏபி சுருக்கங்கள், வேதியியல் சுருக்கங்கள், தற்போதைய பொருளடக்கம் (வேளாண்மை, உயிரியல் மற்றும் சுற்றுச்சூழல் அறிவியல்), அறிவியல் மேற்கோள் அட்டவணை, ஸ்கோபஸ் மற்றும் விலங்கியல் பதிவில் இந்த ஆய்விதழில் வெளியிடப்படும் ஆய்வுக் கட்டுரைகளின் சுருக்கம் அட்டவணைப்படுத்தப்படுகின்றன.
# ஆத்திரேலிய விலங்கியல் ஆய்விதழ்

## தாக்க காரணி

ஆய்விதழ் மேற்கோள் அறிக்கைகளின்படி, பத்திரிகை 2019இன் தாக்கக் காரணி 1.00 ஆகும்.